Afgørelse truffet af Det Blandede EØS-udvalg

nr. 6/2000

af 4. februar 2000

om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. 164/1999 truffet af det Blandede EØS-udvalg den 26. november 1999(1).

(2) Kommissionens beslutning 1999/303/EF af 12. april 1999 om en fælles teknisk forskrift for terminaludstyr, der er konstrueret til "begrundet tilfælde"-tjenesten taletelefoni, skal kobles op på de analoge offentlige telefonnet, og anvender DTMF-signalering (Dual Tone Multi Frequency) ved netadressering(2), bør indarbejdes i aftalen.

(3) Kommissionens beslutning 1999/304/EF af 12. april 1999 om en fælles teknisk forskrift for det tjenesteintegrerede digitalnet (ISDN) for så vidt angår 3,1 kHz-telefonitjenester, tilslutningskrav for telefonterminaler (anden udgave)(3) bør indarbejdes i aftalen.

(4) Kommissionens beslutning 1999/310/EF af 23. april 1999 om en fælles teknisk forskrift for avanceret digital trådløs telekommunikationsudstyr (DECT-udstyr), der tilsluttes tjenesteintegrerede digitalnet (ISDN)(4), bør indarbejdes i aftalen -

TRUFFET FØLGENDE AFGØRELSE:

Artikel 1

Følgende punkter indsættes efter punkt 4zza (Kommissionens beslutning 98/734/EF) i kapitel XVII i bilag II til aftalen: "4zzb. 399 D 0303: Kommissionens beslutning 1999/303/EF af 12. april 1999 om en fælles teknisk forskrift for terminaludstyr, der er konstrueret til 'begrundet tilfælde'-tjenesten taletelefoni, skal kobles op på de analoge offentlige telefonnet, og anvender DTMF-signalering (Dual Tone Multi Frequency) ved netadressering (EFT L 118 af 6.5.1999, s. 55).

4zzc. 399 D 0304: Kommissionens beslutning 1999/304/EF af 12. april 1999 om en fælles teknisk forskrift for det tjenesteintegrerede digitalnet (ISDN) for så vidt angår 3,1 kHz-telefonitjenester, tilslutningskrav for telefonterminaler (anden undgave) (EFT L 118 af 6.5.1999, s. 60).

4zzd. 399 D 0310: Kommissionens beslutning 1999/310/EF af 23. april 1999 om en fælles teknisk forskrift for avanceret digital trådløs telekommunikationsydstyr (DECT-udstyr), der tilsluttes tjenesteintegrerede digitalnet (ISDN) (EFT L 119 af 7.5.1999, s. 57)."

Artikel 2

Punkt 41 (Kommissionens beslutning 95/526/EF) i kapitel XVIII i bilag II til aftalen udgår.

Artikel 3

Teksterne til beslutning 1999/303/EF, 1999/304/EF og 1999/310/EF på islandsk og norsk, som er knyttet til de respektive sproglige udgaver af denne afgørelse, er autentiske.

Artikel 4

Denne afgørelse træder i kraft den 5. februar 2000, forudsat at Det Blandede EØS-udvalg har modtaget alle fornødne meddelelser i henhold til aftalens artikel 103, stk. 1(5).

Artikel 5

Denne afgørelse offentliggøres i EØS-afsnittet i og EØS-tillægget til De Europæiske Fællesskabers Tidende.

Udfærdiget i Bruxelles, den 4. februar 2000.

På Det Blandede EØS-udvalgs vegne

F. Barbaso

Formand

(1) EFT L 61 af 1.3.2001.

(2) EFT L 118 af 6.5.1999, s. 55.

(3) EFT L 118 af 6.5.1999, s. 60.

(4) EFT L 119 af 7.5.1999, s. 57.

(5) Ingen forfatningsmæssige kra.